**Միթ Ռոմնի Ուիլլարդ** (անգլ.՝ Willard Mitt Romney, մարտի 12, 1947(1947-03-12), Դետրոյթ, Միչիգան, ԱՄՆ), ամերիկացի քաղաքական գործիչ։
ԱՄՆ-ի 2012 թվականի նախագահական ընտրություններում եղել է Հանրապետական կուսակցության թեկնածուն։ Հիսուս Քրիստոսի վերջին սուրբ օրեր եկեղեցու եպիսկոպոս է (մի քանի համայնքների հոգևոր առաջնորդ է)։

Կենսագրություն
--------------

Դպրոցն ավարտելուց հետո Միթ Ռոմնին ընդունվել է Սթենֆորդի համալսարան, որտեղ սովորում է երկու կիսամյակ։ Սթենֆորդից Միթը գնում է Ֆրանսիա, որտեղ էլ զբաղվել է միսիոներական աշխատանքով։

Ֆրանսիայից վերադառնալով Ռոմնին ընդունվում է Բրիգամա Յանգի Համալսարան, որն ավարտում է 1971 թվականին հումանիտար գիտությունների բակալավրի դիպլոմով։ Որից հետո ընդունվում է Հարվարդի համալսարան, 1975 թվականին ստանում է դոկտորի և բիզնեսի կառավարման մագիստրոսի աստիճան։

2002 թվականի ձմեռային օլիմպիական խաղերի կազմկոմիտեի նախագահ։ 2003-2007 թվականներին եղել է Մասսաչուսեթսի նահանգապետ։

2008 թվականի ԱՄՆ նախագահական ընտրություններում եղել է Հանրապետական կուսակցության թեկնածուների հավակնորդներից մեկը, միաժամանակ ֆետրվարի 7-ին, «սուպերերեքշաբթիից» հետո, հանեց իր թեկնածությունը հօգուտ Մըք Քեյնի (այդ պահին նա կուսակցական համագումարում ուներ 294 պատվիրակ, Մըք Քեյնը ուներ 707 ձայն, իսկ Հակաբին ուներ 195 ձայն)։

Համաձայն հայտարարագրի Ռոմնիի և իր կնոջ կարողությունը 2011 թվականին կազմել է 14 միլիոն դոլլար։ Նրանք 1,9 միլիոն դոլլար հարկ են մուծել։ Ընդ որում ԱՄՆ նախագահի թեկնածուի ընտանիքի եկամտի շուրջ 30 տոկոսը (չորս միլիոն) ծախսվել է բարեգործության վրա։ Ռոմնիի ամբողջ կարողությունը կազմում է 200 միլիոն դոլլար։

Ռոմնին 2012 թվականի ԱՄՆ նախագահական ընտրություններին հանդիսացել է ԱՄՆ Նախագահի թեկնածու։ Նա հաղթեց մի քանի նահանգներում, հաղթեց Հանրապետական կուսակցության բաց նախնական ընտրություններում։ Նախընտրական քարոզարշավի ժամանակ շփոթություն եղավ, երբ Միթ Ռոմնիի խումբը մայիսին սմարթֆոնների համար անվճար ծրագրեր թողարկեց, որում ներակայացվում էր հետևյալ նախադասությունը «Ամերիկան լավն է Միթի հետ», նաև կար վրիպակ *«Amercia»* բառի հետ կապված, որը ծաղրի առարկա դարձավ ԶԼՄ-ների և ինտերնետի համար։

ՄՀՄՊԻ-ի փորձագետ Վենյամին Պոպովը նշեց, որ 2012 թվականի ընտրություններում նրա վրա «խաղադրույք» են կատարել Իսրայելի իշխանությունները։

Քաղաքական հայացքները
--------------------

Ինչպես շատ հանրապետականներ Ռոմնին ևս կրոնի պահպանողականության և ընտանեկան արժեքների կողմնակից է։ Նա աբորտի ամբողջական արգելքի կողմնակից է (բացառությամբ բժշկական ցուցումներով սկսված հղիությունը), դեմ է միասեռականների ամուսնություններին և քաղաքացիական համագործակցությանը։ Ապագայում պատրաստվում է սահմանադրությամբ արգելք դնել միասեռականների ամուսնության վրա։ Ռոմնին ԱՄՆ-ում մահապատժի կողմնակից է, որը նա փորձեց մտցնել Մասսաչուսեթսում, երբ զբաղեցնում էր նահանգապետի պաշտոնը։

Ռոմնին սատարում էր Ջորջ Բուշ կրտսերի տնտեսական նախաձեռնությունները և առաջարկում է դրանցից շատերը վերադարձնել (մասնավորապես հին առողջապահության համակարգը)։ Նա դեմ է հանդես գալիս ազգայնական նախաձեռնություններին։ Նրա ծրագիրը նախատեսում է հարեկերի իջեցում և միաժամանակ բյուտջետային դիֆիցիտի կրճատում, ծախսերի կրճատման հաշվին։ Դեմ է հանդես եկել հայտնի սկանդալային հեղինակային իրավունքների մասին օրենքին՝ SOPA, որը ԱՄՆ Կոնգրես էր ներկայացվել իր կուսակիցը։

Դեմ է Կիոտոյի արձանագրության վավերացմանը։ Նա մտածում է, որ գլոբալ տաքացումը կապված է մարդու գործունեության հետ։ Ընտրվելու դեպքում նա պլանավորում էր խիստ սահմանափակել Շրջակա միջավայրի պաշտպանության գործակալության լիազորությունները։ Նաև Ռոմնին ցանկանում է, որ ԱՄՆ-ն օգտագործի իր հանքային պաշարները և անկախանա էներգոռեսուրսների ներմուծումից։

Հայտնի է Ռուսաստանի, Չինաստանի և Իրանի ղեկավարոըթյունների մասին կտրուկ հայտարարություններով։ Իր «Ոչ մի արդարացում, Ամերիկյան մեծության պատճառը» գրքում նա Ռուսաստանին անվանել է «Ամերիկայի աշխարհաքաղաքական № 1 թշնամին»։ Նա ատոմային զենքի մշակումը Իրանում թույլ չտալը համարում է ԱՄՆ-ի անվտանգության գլխավոր գերակայությունը։ Նրան անհանգստացնում է ՉԺՀ-ի աճող ազդեցությունը, նա ՉԺՀ-ի տնտեսական քաղաքականությունը համարում է «անազնիվ» և այդպիսի քաղաքականության շարունակության դեպքում պատրաստ է պատժամիջոցներ կիրառել այդ երկրի դեմ։ Նրա խոսքով «Չինաստանի հետ առևտրային պատերազմը վերջին բանն է որին նա գնացել է, բայց նա երբեք չի կարող հանդուրժել ԱՄՆ-ի առևտրային պատմությունը։

Աջակցում էր Իրաք և Աֆղանստան ներխուժումին և քննադատում էր Օբամային Լիբիայի քաղաքացիական պատերազմի ժամանակ լիբիացի աբստամբներին բավականաչափ աջակցություն չցուցաբերելու համար։ Ջորջ Բուշ կրտսերի նման Ռոմնին ևս աջակցում է ահաբեկչության մեջ կասկածվող անձանց մինչդատական անժամկետ ձերբակալությանը և կասկածյալների «հատուկ ձևով հարցաքննությանը», գովեստով է խոսում Գուանտանամո բանտի մասին։

2012 թվականին Mother Jones ամսագիրը տեսանյութ է հրապարակել, որտեղ Ռոմնին Օբամային ընտրող մարդկանց անվանում է «իրենց ապահովել չկարողացողներ և պետության հաշվին ապրողներ»։

Արտաքին հղումներ
----------------

* Միթ Ռոմնիի պաշտոնական կայքը Արխիվացված 2012-09-20 Wayback Machine

Ծանոթագրություններ
------------------

1. ↑  *Hoffman R.* LinkedIn — 2003.
2. ↑
3. 1 2  GeneaStar
4. 1 2  Munzinger Personen (գերմ.)
5. ↑
6. ↑
7. ↑  ԱՄՆ նախագահի թեկնածու Միթ Ռոմնիին հիշեցրել են, որ ինքը չի հանդիսանում մորմոնիզմի հետևորդ և ստվեր է գցում կրոնի վրա(չաշխատող հղում)
 // NEWSru.com, 26.09.2012
8. ↑  Mitt Romney
9. ↑  Միթ Ռոմնին հրաժարվել է ներդում կատարել «Գազպրոմում» և «Յանդեքսում»
10. ↑  «Mitt Romney accepts nomination with speech declaring that Obama failed, warning that America's greatness is in danger» (անգլերեն). NYDailyNews. Արխիվացված օրիգինալից 2012 թ․ հոկտեմբերի 18-ին. Վերցված է 2012 թ․ սեպտեմբերի 19-ին.
11. ↑  *Александр Гасюк*. Побил соперников явкой // Российская газета, 12. (Ստուգված է 17 հունվարի 2012)
12. ↑  «A better Amercia typo distracts from roll out of romney campaign mobile app». Արխիվացված է օրիգինալից 2012 թ․ հունիսի 4-ին. Վերցված է 2017 թ․ մայիսի 31-ին.
13. ↑  Новая вспышка напряжённости на Ближнем Востоке — МГИМО-Университет
14. ↑  Friedman, Emily (2012 թ․ մարտի 26). «Mitt Romney Says Russia Is No. 1 Geopolitical Foe». ABC News.
15. ↑  Lorentzen, Amy (2007 թ․ հուլիսի 20). «Romney backs interrogation, Patriot Act». *USA Today*.
16. ↑  Ромни обвинил Обаму в поддержке идеи перераспределения доходов
17. ↑  Митт Ромни раскаялся в своих высказываниях. Финам FM 05.10.12

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Միթ Ռոմնի» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք (անգլ.) · LinkedIn (անգլ.) · Թվիթթեր (անգլ.) |
|  |
| Ֆոտո, վիդեո և աուդիո | Ինստագրամ (անգլ.) · Last.fm · ՅուԹյուբ (անգլ.) |
|  |
| Թեմատիկ կայքեր | Internet Movie Database · MusicBrainz · Rotten Tomatoes · Giant Bomb · WikiTree · WeRelate · Rodovid |
|  |
| Բառարաններ և հանրագիտարաններ | Բրիտանիկա · Լենտապեդիա · Մեծ նորվեգական · Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 9075491 · BNF: 16576373s · GND: 173761410 · GTAA: 210416 · ISNI: 0000000367600185 · LCCN: nr95017857 · NKC: ola2012714135 · NLP: a0000002655486 · SUDOC: 159496721 · VIAF: 231888783 · WorldCat VIAF: 231888783 |

 |

 |